《送程给事知越州》
宋代·范子奇

宠命光辉出九重，夕郎捧诏未央宫。辍从近侍优耆德，暂殿名邦抚浙东。

道过故乡观昼绣，政成载路播仁风。岂惟越俗欣渐惠，即看延登起茂功。

作者简介：宋河南人，字中济。范雍孙。以荫为签书并州判官。神宗时授户部判官，为湖南转运副使，建言梅山蛮恃险为边患，宜拓取之。后章惇开五溪，议由此起。哲宗元祐间，权户部侍郎，删酒户苛禁及奴婢告主给赏法。寻出知庆州，广储蓄，缮城栅，严守备，羁黠羌，推诚待下，人乐为其用。官终吏部侍郎。卒年六十三。